Kancah (peperangan)

Dalam peperangan, Kancah atau Medan (theater (Bahasa AS) dan theatre (Bahasa British) ialah sebuah kawasan atau tempat dimana peristiwa penting tentera berlaku atau  sedang berjalan. Kancah boleh meliputi keseluruhan kawasan udara, angkasa, darat dan laut yang berpotensi terlibat dalam operasi perang.

 Kancah perang 
Dalam bukunya On War, Carl von Clausewitz mentakrifkan istilah Kriegstheater (yang menterjemahkan istilah Latin abad ke-17 yang lebih lama, theatrum belli) sebagai:

 Kancah operasi 
Kancah operasi (TO singkatan Theater of operations) ialah sub-kawasan dalam sebuah kancah perang. Sempadan TO ditentukan oleh panglima yang menyelaraskan atau memberikan sokongan kepada operasi tempur tertentu dalam TO tersebut.

Kancah operasi dibahagikan kepada pengarahan strategik atau wilayah ketenteraan bergantung kepada sama ada ia dalam waktu perang atau aman. Markas Medan Bersepadu di bawah Jabatan Pertahanan Amerika Syarikat bertanggungjawab ke atas aktiviti ketenteraan (tempur dan bukan tempur) dalam kawasan tanggungjawab mereka.

 Angkatan Tentera Soviet dan Rusia 
Angkatan Tentera Soviet dan Rusia mengklasifikasikan pembahagian geografi yang luas—seperti wilayah benua yang merangkumi kawasan maritim bersempadan dengannya, pulau-pulau, pesisir pantai berdekatanLihat:
dan ruang udara—sebagai sebuah kancah. Istilah dalam bahasa Rusia bagi "kancah" ketenteraan ialah , teatr voennykh deistvii (secara harfiah: "kancah operasi ketenteraan"), disingkatkan sebagai , TVD.

Pembahagian geografi ini membantu perancangan strategik dan operasi, membolehkan pelaksanaan operasi ketenteraan oleh formasi barisan. Formasi Barisan pada asalnya dinamakan mengikut kancah operasinya; contohnya Barisan Barat Daya (Empayar Rusia) (1914–1918), Barisan Pertama Ukraine (1943–1945, yang berperang di Ukraine, Poland, Jerman, dan Czechoslovakia), dan Barisan Utara (Kesatuan Soviet) (Jun hingga Ogos 1941). Pada masa aman, apabila tidak terdapat keperluan mendesak arah strategik, barisan ditransformasikan menjadi wilayah tentera (kawasan) yang bertanggungjawab ke atas bahagian operasi yang diperuntukkan.

Pada tahun 1986, laporan Soviet Military Power terbitan Jabatan Pertahanan Amerika Syarikat mengenal pasti sepuluh TVD benua dan empat TVD lautan, namun kebanyakannya hanyalah kawasan geografi tanpa pasukan atau markas tetap: Amerika Utara, Amerika Selatan, Afrika, Australia, Antartika, Lautan Artik, Atlantik, Hindi, dan Pasifik. Empat yang lain—Timur Jauh, Barat, Barat Daya, dan Selatan—mempunyai markas yang diwujudkan antara tahun 1979 dan 1984. Terdapat rancangan untuk membentuk markas TVD Barat Laut berasaskan Staf Wilayah Tentera Leningrad.

Dalam bentuk paling moden, Markas Tinggi bagi TVD mula diwujudkan semula pada Februari 1979 bagi kawasan Timur Jauh. Harrison menulis pada tahun 2020-an bahawa pemerintahan baharu ini merangkumi Wilayah Tentera Timur Jauh dan Wilayah Tentera Transbaikal. Sebuah ensiklopedia ketenteraan rasmi yang diterbitkan selepas Kejatuhan Kesatuan Soviet menyatakan, menurut Harrison, bahawa Armada Pasifik Soviet, sebuah ketumbukan udara, dan sebuah kor pertahanan udara juga diletakkan di bawah perintah operasi formasi baharu ini; dan bahawa markas tinggi ini turut "menyelaras" dengan tentera Vietnam, Laos, Kemboja, dan Mongolia.Nota sumber Harrison ialah VE, 2: 418, yang mungkin merujuk kepada Военная энциклопедия в 8 томах. Т. 2: Вавилония — Гюйс / Ketua penyunting P. S. Grachyov. — M.: Воениздат, 1994. — 544 hlm. — ISBN 5-203-00299-1. Ibu pejabat ini ditubuhkan di Ulan-Ude, berhampiran Tasik Baikal. RAND Corporation menyatakan pada tahun 1984 bahawa angkatan tentera udara dan darat Soviet di Mongolia [di bawah Wilayah Tentera Transbaikal] serta elemen Tentera Darat Mongolia dan Tentera Udara Mongolia juga berada di bawah kekuasaannya. Pada September 1984, tiga lagi Markas Tinggi telah diwujudkan: Barat (HQ di Legnica), Barat Daya (HQ di Kishinev), dan Selatan (HQ di Baku).

 Amerika Syarikat 

Istilah kancah operasi ditakrifkan dalam manual lapangan tentera Amerika sebagai kawasan darat dan laut yang akan diserang atau dipertahankan, termasuk kawasan yang diperlukan bagi aktiviti pentadbiran berkaitan operasi ketenteraan (rujuk carta 12). Berdasarkan pengalaman Perang Dunia Pertama, kancah operasi biasanya dianggap sebagai kawasan daratan yang luas di mana operasi berterusan akan berlaku dan dibahagikan kepada dua kawasan utama—zon tempur, iaitu kawasan pertempuran aktif, dan zon komunikasi, iaitu kawasan yang diperlukan untuk urusan pentadbiran kancah. Apabila tentera mara ke hadapan, kedua-dua zon ini dan kawasan yang dibahagikan di dalamnya akan bergerak ke hadapan ke kawasan geografi kawalan yang baharu.

 Lihat juga 
 Pertempuran angkasa
 Kancah China Burma India
 Kancah Operasi Eropah
 Perang Dunia II Kancah Eropah
 Operasi ketenteraan
 Markas Medan Bersepadu
 Kancah Barat Perang Saudara Amerika
 Formasi Tentera Darat Soviet

 Rujukan 

Sumber




Kategori:Unit tentera
Kategori:Ketenteraan
Kategori:Peperangan
Kategori:Pertempuran